मिला कुनिस

मिलेना मार्कोवना "मिला" कुनिस (, जन्म: 14 अगस्त 1983) अमेरिकी अभिनेत्री हैं। वह यूक्रेन में जन्मी है और उनका व्यस्क जीवन लॉस एंजिल्स में बीता है।

जीवनी  
मिला कुनिस का जन्म 14 अगस्त, 1983 को यूक्रेनी यहूदी परिवार में हुआ था। उनके दादा-दादी होलोकॉस्ट नरसंहार से बचे लोगों में से एक थे। उनकी मातृभाषा और उनके परिवार की आम भाषा रूसी है।
मिला कुनिस ने सोवियत संघ में यहूदी-विरोधी नीतियों को एक कारण माना है जिसकी वजह से उनका परिवार संयुक्त राज्य में बस गया। 

मिला ने 14 साल की उम्र में फॉक्स टेलीविजन श्रृंखला दैट सेवेंटीज़ शो (1998-2006) में जैकी बुर्कहार्ट की भूमिका निभानी शुरू की।1999 से, उन्होंने फॉक्स एनिमेटेड श्रृंखला फैमिली गाय में मेग ग्रिफिन को आवाज दी है।

मिला की सफलता की शुरुआत, रूमानी फिल्म फॉरगेटिंग सारा मार्शल (2008) से हुई। उन्होंने मनोवैज्ञानिक थ्रिलर ब्लैक स्वान (2010) में अपने प्रदर्शन के लिए और अधिक आलोचनात्मक प्रशंसा प्राप्त की। उनकी अन्य प्रमुख फिल्मों में एक्शन फिल्में मैक्स पेन (2008) और द बुक ऑफ एली (2010), रोमांटिक कॉमेडी फ्रेंड्स विद बेनिफिट्स (2011), फंतासी फिल्म ओज द ग्रेट एंड पावरफुल (2013) शामिल हैं। कॉमेडी टेड (2012), बैड मॉम्स (2016) और इसकी अगली कड़ी ए बैड मॉम्स क्रिसमस (2017) उनकी हाल की फ़िल्में हैं।

उन्होंने ऐश्टन कूचर से 2015 में विवाह किया। उनसे उनके दो बच्चे हैं।

सन्दर्भ

बाहरी कड़ियाँ

1983 में जन्मे लोग
यहूदी लोग
अमेरिकी अभिनेत्री
जीवित लोग